26/01/2010 | Administración LocalMunicipal
Carballo
Convocatoria do proceso selectivo para contratación dun/ha auxiliar de axuda a domicilio (SLT 47/2009)

ANUNCIO: CONVOCATORIA DO PROCESO SELECTIVO PARA A SELECCIÓN DUN/HA AUXILIAR DE AXUDA A DOMICILIO (SLT 47/09). Por Resolución da Alcaldía núm.28 de data 5 de xaneiro de 2009 aprobaronse as bases para a selección dun/ha de auxiliar de axuda a domicilio en réxime de contratación laboral de duración determinada que se transcriben a continuación. Tal e como se indica na Base Terceira, o prazo de presentación de instancias é de vinte días naturais contados a partir do seguinte ao da publicación do anuncio da convocatoria no Boletín Oficial da Provincia. BASES PARA A CONTRATACIÓN LABORAL TEMPORAL DUNHA (1) PRAZA DE AUXILIAR DE AXUDA A DOMICILIO (SLT 47/2009). PRIMEIRA.- OBXECTO DA CONVOCATORIA, MODALIDADE DE CONTRATACIÓN E DURACIÓN DO CONTRATO O obxecto desta convocatoria é a contratación en réxime laboral temporal, por obra ou servizo determinado, dunha Auxiliar de Axuda a domicilio, segundo as necesidades do servicio, a través do procedemento de selección que se sinala nestas bases, de conformidade co disposto na Lei 7/2007, de 12 de abril, do Estatuto Básico do Empregado Público, a Lei 7/1985, de 2 de abril, o Real Decreto Lexislativo 781/1986, de 18 de abril, O Decreto Lexislativo 1/2008, de 13 de marzo, polo que se aproba o Texto Refundido da Lei da función pública de Galicia, e demais disposicións de pertinente aplicación. Os contrato formalizarase baixo a modalidade de obra ou servicio de duración determinada, e a súa duración será desde a data da súa sinatura ata que a praza sexa creada e cuberta por persoal permanente do Concello a través do procedemento regulamentariamente establecido. As persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable e as instruccións dictadas polo/a concelleiro/a delegado/a. As retribucións anuais serán as previstas nos Orzamentos Xerais da Corporación para o ano 2010 e exercicios sucesivos correspondentes á praza que se convoca. SEGUNDA.- CONDICIÓNS DOS/AS ASPIRANTES. Para tomar parte neste proceso selectivo, os/as aspirantes deberán reunir os seguintes requisitos, referidos todos e cada un á data en que remate o prazo de presentación de solicitudes: a) Ser español, ou nacional dun Estado membro da Unión Europea nos termos previstos no artigo 27 da Lei 7/2007, pola que se deroga a lei Lei 17/1993, de 23 de decembro. Así mesmo poderán participar, en igualdade de condicións que os españois, os extranxeiros con residencia legal en España. b) Ter cumpridos dezaseis anos de idade e non exceder da idade máxima de xubilación forzosa. c) Estar en posesión do título de educación secundaria obrigatoria, título de graduado escolar ou equivalente, ou en condicións de obtelo na data en que remate o prazo de presentación de instancias, ou outros superiores. No caso de titulacións obtidas no estranxeiro, deberá estarse en posesión da credencial que acredite a súa homologación. d) Posuír a capacidade funcional para o desenvolvemento das tarefas habituais da categoría á que se aspira. e) Non ter sido separado/a, mediante expediente disciplinario, do servizo de calquera das Administracións públicas ou dos órganos constitucionais ou estatutarios das Comunidades Autonómomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no caso de que fose separado ou inhabilitado. Idéntico requisito seralles esixido aos nacionais dos demais estados membros da Unión Europea no seu caso. f) Non estar incurso/a en causas de incompatibilidade de conformidade co establecido na Lei 53/1984, do 26 de decembro, de incompatibilidades do persoal ao servizo das Administracións Públicas. g) Non ter antecedentes penais nin causas abertas por agresión a terceiros, malos tratos, etc. h) Non padecer enfermidades infectocontaxiosas ou defectos físicos ou psíquicos que causen prexuízos para as persoas ás que se lles presta o servicio, debendo aportar certificado médico da súa aptitude para realizar este tipo de traballo. i) Posuír o permiso de conducir B1 e dispoñibilidade de vehículo. j) Dispoñer do Curso de Axuda no Fogar. TERCEIRA.-PRESENTACIÓN DE SOLICITUDES.1.- As solicitudes para tomar parte neste proceso selectivo faranse mediante instancia dirixida ó señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no citado Rexistro xeral do Concello en horas de oficina durante o prazo de vinte días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén se publicará no Taboleiro de Anuncios da Casa do Concello e na prensa. Así mesmo poderanse presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, os concursantes deberán comunícalo mediante telegrama ou telefax durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.2.- Necesariamente xunto coa solicitude para tomar parte neste proceso selectivo os aspirantes deberán achegar: · Fotocopia DNI ou documento identificativo. · Xustificante acreditativo de que se ingresou na Tesoureiría municipal a cantidade de dezoito euros (18,00 €) en concepto de dereitos de exame. Este importe poderá facerse efectivo directamente nas arcas municipais ou mediante xiro postal ou telegráfico, así como mediante ingreso nalgunha das seguintes contas municipais (cos datos persoais do/a aspirante e praza á que opta), número de conta de Caixa Galicia: 2091-0019-10-3110000019, e número de conta de Caixanova: 2080-0171-67-0040000013. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. En ningún caso a presentación e pago da taxa por dereitos de exame suporá a substitución do trámite de presentación da instancia. · Fotocopia da titulación de educación secundaria obrigatoria, Graduado Escolar ou equivalente e do Curso de Axuda no Fogar exisidos na base anterior. · Unha relación dos méritos que aleguen para a valoración do concurso, que se acompañará da documentación orixinal (ou fotocopias autentificadas) acreditativa dos mesmos, pois non se terán en conta nin serán valorados aqueles méritos que non estean acreditados na forma indicada. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. Nota: Admítese, para os efectos de acreditación da titulación requirida, a presentación de fotocopia da solicitude de expedición do título, se ben neste suposto débese acompañar da certificación académica de que se remataron os estudos correspondentes. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.- Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria. CUARTA.- ADMISIÓN DE ASPIRANTES. DATA E LUGAR DE CELEBRACIÓN DAS PROBAS 1.- Rematado o prazo de presentación de instancias, o Alcalde dictará resolución no prazo máximo de dez días naturais declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os/as aspirantes excluídos/as, dispoñen dun prazo de dez días contado desde o seguinte ao da publicación da antedita resolución, para presentar as reclamacións oportunas ou emendas de defectos, nos termos do art.71 da Lei 30/92.2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora da valoración de méritos da fase de concurso e da celebración do primeiro exercicio da fase de oposición, así como a composición do Órgano de selección. Así mesmo, e sempre que sexa posible, a citada resolución publicarase, a título informativo e complementario, na web municipal.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. QUINTA.- TRIBUNAL CUALIFICADOR. O tribunal cualificador será designado por Decreto da Alcaldía, no momento de aprobación das listas de admitidos/as e excluídos/as. Todos/as os/as vogais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores especialistas para as probas que estime pertinentes, que se limitarán o exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte destes cando concurran as circunstancias previstas no artigo 28 de a Lei 30/1992, notificándollo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo co artigo 29 da mencionada lei. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo. SEXTA.- CONTIDO DO PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. Sistema de provisión: concurso-oposición. Desenvolvemento das probas e programas A data e máis a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas serán determinados polo Alcalde mediante resolución, xuntamente coa aprobación da listaxe definitiva de admitidos e a composición do tribunal, que se publicará no taboleiro de anuncios do Concello. Unha vez comezadas as probas selectivas será suficiente coa exposición nos locais onde se celebren éstas e no taboleiro de anuncios do Concello. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra D, de conformidade có establecido na resolución da Consellería da Presidencia, Administracións Públicas e Xustiza, de 29 de xaneiro de 2009, pola que se publica o resultado do sorteo celebrado o 20 de xaneiro de 2009. (DOG 04/02/2009). Os exercicios que se celebren por escrito poderán ser lidos publicamente, se así o acorda o tribunal xulgador. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. √ Fase de concurso: valoración de méritos Na fase de concurso comprobaranse e cualificaranse os méritos alegados polos aspirantes, que deben xustificarase fidedignamente con documentos orixinais ou unha copia autenticada acreditativa daqueles. A puntuación máxima outorgada na fase de concurso non poderá exceder de trinta (30) puntos. A suma das puntuacións obtidas no concurso non poderá superar o 30% da suma de puntuacións correspondentes á fase da oposición, e os títulos necesarios para acceder a outro superior non se computarán cando estes se valoren. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios do Concello. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. Nesta fase valoraranse os méritos específicos adecuados ás características de cada posto, segundo o seguinte: BAREMO 1.- Formación específica. Cursos de formación e perfeccionamento: A puntuación máxima neste apartado non poderá superar os 12 (doce) puntos. Pola participación en cursos de formación e perfeccionamento organizados ou homologados polas administracións públicas, escolas oficiais da Administración pública e/ou universidades, colexios oficiais ou incluídos nos plans de formación continua, relacionados coas funcións do posto ó que se opta, computándose: 1) De 100 ou máis horas de duración 0,25 puntos/curso.2) De entre 60 e 99 horas de duración 0,20 puntos/curso.3) De entre 30 e 59 horas de duración 0,15 puntos/curso.4) De entre 10 e 29 horas de duración 0,10 puntos/curso.1) De 10 ou máis créditos 0,25 puntos/curso.2) De entre 6 e 9 créditos 0,20 puntos/curso.3) De entre 3 e 5 créditos 0,15 puntos/curso.4) De 1 ou 2 créditos 0,10 puntos/curso. Os méritos alegados polos/as aspirantes deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e, expresar con suficiente claridade o seu contido básico. No suposto de non acreditarse a duración dos cursos, éstes non se valorarán. O mesmo curso recibido en máis dunha ocasión só computará unha vez. En caso de ter recibido varios cursos sobre a mesma materia serán excluídos os da duración inferior, ou no seu caso, e de ser máis favorable para o aspirante, aquél que outorgare unha puntación inferior. A validación dos cursos de iniciación e perfeccionamento en lingua galega non computará na fase de concurso.2.- Experiencia laboral A puntuación máxima neste apartado non poderá superar os 18 (dezaoito) puntos. a) Por servizos prestados como Auxiliar de Axuda a Domicilio no Concello de Carballo: 0,8 puntos por mes traballado. b) Por servizos prestados como Auxiliar de Axuda a Domicilio para a Administración Local ou Autonómica: 0,5 puntos por mes traballado. c) Por servizos prestados como Auxiliar de Axuda a Domicilio para institucións privadas: 0,4 puntos por mes traballado. Será necesario presentar informe de vida laboral expedido pola Administración da Seguridade Social acompañado de certificado emitido polo responsable da empresa ou fotocopia dos contratos, especificando a categoría profesional e o tempo traballado. √ Fase de oposición: Consistirá na realización dun exercicio de vinte preguntas cortas a determinar polo Tribunal relacionadas co temario que figura no anexo nun tempo máximo de noventa minutos. Puntuarase de 0 a 70 puntos. Para superar esta proba será necesario alcanzar un mínimo de 35 puntos. Cualificación final e relación de aprobados A cualificación final virá determinada pola suma das puntuacións obtidas na fase de concurso e fase de oposición. Determinada a cualificación final dos/as aspirantes o tribunal fará pública a relación de aprobados/as por orde de puntuación no taboleiro de anuncios da corporación. Será seleccionado/a aquel/a que obteña maior puntuación global (sumadas as da fase de concurso e oposición). En caso de igualdade será seleccionado/a aquel/a que obteña maior puntuación na fase de oposición. No suposto de que o/a seleccionado/a non presente a documentación requirida ou ben renuncie ao posto obtido, a proposta de contratación efectuarase ao seguinte da lista de puntuación obtida. Publicidade do proceso selectivo A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tramento dos mesmos, para a sua utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo. SÉTIMA.-PROPOSTA DE APROBADO/A. Concluída a cualificación final do proceso selectivo, o Tribunal publicará no citado taboleiro de anuncios do Concello o nome do/a aspirante aprobado/a por orde da puntuación total final, con especificación desta. Así mesmo, o Tribunal elevará esta relación, coa acta da sesión, ao Alcalde para proceder á formalización do contrato correspondente, a favor do/a aspirante que obtivera a puntuación total máis alta (o Tribunal Cualificador non poderá facer proposta de contratación a favor dun número de aspirantes superior ao das prazas convocadas). Calquera proposta que inclúa máis nomes que prazas convocadas ou contradiga o anteriormente establecido, será nula de pleno dereito. Na acta da última sesión, incluirase unha relación dos/as aspirantes, por orde de puntuación, que tendo superado os exercicios da oposición, no seu caso, non foran incluídos na lista de aprobados/as e proposta de nomeamento, así como daqueles outros que superaran algún dos exercicios, a efectos de poder, se así se estima, ser contratados eventualmente, para cubrir provisionalmente as vacantes que se produzan ou as ausencias por aproveitamento de licenzas regulamentarias, necesidades do servizo, etc., ou por se fose necesario cubrir algunha baixa ou renuncia dos/as selecionados/as. A confección desta relación de aspirantes para provisións temporais, que será aprobada por Decreto da Alcaldía e publicada no Taboleiro de Anuncios do Concello, supón a derogación da lista para interinidades e contratacións laborais temporais que se deriva das bases para a selección de oito prazas de auxiliar de axuda no fogar” (SLT 29/08), que foron aprobadas por Decreto núm.2845, de data 4 de decembro de 2008. A orde de chamamento dos/as aspirantes da nova lista terá un carácter rotativo de maneira que cando un/a traballador/a acade 12 meses de vida laboral, permanecerá outros seis meses en expectativa de volver a ser chamado, coa finalidade de garantir o sistema rotativo e a igualdade de oportunidades para todos os alistados. OITAVA.- PRESENTACIÓN DE DOCUMENTOS. O/a aspirante incluído/a na proposta de contratación do Tribunal cualificador presentará na Secretaría Xeral do Concello, no prazo de tres días naturais (contado a partir do día seguinte a aquel en que foran requiridos para elo) os documentos que acrediten que cumpren todos e cada un dos requisitos esixidos na base 2ª desta convocatoria, no caso de que non foran xa presentados xunto coa solicitude para tomar parte neste proceso selectivo. Se dentro do prazo indicado, salvo casos de forza maior, o/a aspirante proposto/a non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo. NOVENA.- FORMALIZACIÓN DOS CONTRATOS E PERÍODO DE PROBA Unha vez presentada a documentación á que se refire o apartado anterior, o órgano competente da Corporación procederá á contratación a favor do/a aspirante proposto/a polo Tribunal Cualificador, e será nula a contratación de quen estea incurso en causas de incapacidade específica conforme á normativa vixente. A formalización do contrato terá lugar dentro do prazo de cinco días naturais, a contar desde a data de notificación do acordo de contratación. Previamente á sinatura dos contratos, o/a aspirante contratado/a deberán subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalice o contrato e non se incorpore ao posto de traballo, o/a aspirante non terá dereito a percepción económica de ningunha clase. As persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no artigo 14 do Estatuto dos Traballadores, e estarán suxeitas á lexislación laboral pertinente. DÉCIMA.- NORMAS FINAIS. Primeira.- Para todo o non previsto nestas bases, ou naquilo que as contradigan, será de aplicación supletoria o establecido na Lei reguladora das bases de réxime local, na Lei de administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Agás a convocatoria, que se publicará segundo se establece na base 4ª, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do Taboleiro de Anuncios da Casa do Concello. Terceira.- Tódolos actos administrativos derivados desta convocatoria, así como da actuación do Tribunal, poderán ser impugnados polas/os interesadas/os nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Cuarta.- Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso Administrativo da Coruña, no prazo de dous meses (contados dende o día seguinte ao da publicación da convocatoria). Con carácter potestativo e previo, poderá interpoñer RECURSO DE REPOSICIÓN ante o mesmo órgano que adoptou o acordo de aprobación, no prazo dun mes (contado dende ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contados dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que considere procedente. ANEXO I (TEMARIO) Tema 1.- Obxectivos do servizo de Axuda no Fogar Tema 2.- Normativa que regula o Servizo de Axuda no Fogar Tema 3.- Atencións de carácter psicosocial e educativo Tema 4.- Atencións de carácter persoal Tema 5.- Actuacións de carácter doméstico e da vivenda Tema 6.- Actuacións de carácter complementario Tema 7.- Servizos Sociais de Atención Primaria Tema 8.- Deberes das persoas usuarias Tema 9.- Dereitos das persoas usuarias Tema 10.- Extinción e suspensión temporal do Servizo Tema 11.- Ordenanza Municipal reguladora do servizo Tema 12.- Modalidades de acceso o SAF Tema 13.- Persoas destinatarias do Servizo Tema 14.- A Constitución Española de 1978: Estructura. Principios. Tema 15.- A Constitución Española: Dereitos fundamentais e liberdades públicas. Tema 16.- A organización municipal. Órganos básicos: Alcalde, Tenentes de Alcalde, Pleno e Xunta de Goberno Local. Carballo, 21 de xaneiro de 2010 O Alcalde D. Evencio Ferrero Rodríguez